คือว่า หนูมีรูที่หูข้างขวามาตั้งแต่เกิด เคยจับแล้วกดๆดูมีกลิ่นเหม็น แต่ไม่เจ็บนะคะ ตอนนี้พยายามไม่ไปกด แต่บางทีมือมันก็ชอบเผลอไปกดแล้วมีน้ำออกมาเหม็น กดไปนานๆมันก็บวมนิดๆแล้วก็หายเอง ถ้าไม่ไปกดก็ไม่มีอาการอักเสบ ตอนนี้หนูอายุ 20 ปีค่ะ คือมันจะเป็นอันตรายร้ายแรงมากไหมคะ ต้องดูแลอย่างไรบ้างคะ ขอบค่ะ
สวัสดีค่ะ รูที่บริเวณหู หรือ ear pit เป็นสิ่งที่มีมาแต่กำเนิดค่ะ เป็นช่องหรือรูที่เชื่อมระหว่างผิวหนังกับผิวหนังด้านล่างค่ะ โดยทั่วไปไม่ก่อให้เกิดอันตรายค่ะ บางคนอาจจะไม่อาการใดๆ ซึ่งไม่ต้องให้การักษาค่ะ อย่างไรก็ตามบริเวณนี้สามารถเกิดการอักเสบเชื้อได้ง่ายค่ะ หรืออาจเกิดเป็นหนองได้ค่ะ การดูแลในช่วงที่อักเสบติดเชื้อจะต้องรักษาการติดเชื้อค่ะ ดังนั้น หากมีการอักเสบ บวมแดง มีน้ำออกเหม็น กดเจ็บ จะต้องไปพบคุณและอาจจะต้องรับประทานยาปฏิชีวนะค่ะ นอกจากนี้หากมีอาการติดเชื้อบ่อยอาจจะต้องปรึกษาแพทย์หูคอจมูก เพื่อตรวจดูละเอียดอีกทีค่ะ ในกรณีที่เป็นฝีหนองหรือมีลักษณะเป็นถุงน้ำ หรือมีการติดเชื้อบ่อยครั้งอาจจะต้องรักษาด้วยการผ่าตัดค่ะการดูแลตนเองเบื้องต้นได้แก่การทำความสะอาด เช็ดให้แห้งและไม่ควรจับหรือกดบ่อยๆค่ะ เนื่องจากมือของเราอาจนำพาเชื้อโรคไปบริเวณดังกล่าวทำให้มีการอักเสบติดเชื้อได้ค่ะ และหากมีการติดเชื้อควรจะไปพบคุณหูคอจมูกค่ะ